OzLabs/hebrew-wiki-articles huggingface dataset:
אולכסנדר קוצ'ר

אולכסנדר מיקולאיוביץ' קוצ'ר (באוקראינית: Олекса́ндр Микола́йович Ку́чер; נולד ב-22 באוקטובר 1982 בקייב) הוא כדורגלן עבר אוקראיני ששיחק בעמדות המגן בקבוצת בליגת העל האוקראינית ובנבחרת אוקראינה. לאחר פרישה ממשחק פעיל עבר לאימון. 
== קריירה ==
קוצ'ר החל את קריירת הכדורגל שלו במועדון הכדורגל דינמו קייב. הוא גדל במחלקת הנוער שלה. בשנת 2000 עבר לקבוצה הבוגרת של ארסנל חרקוב. לאחר שתי עונות בארסנל עבר למטאלורג דונצק. באופן רשמי היה שחקן של מטאלורג במשך 3 שנים, אך בפועל הושאל בתקופה זו לשתי קבוצות: בננטס ירוואן הארמנית ולחרקוב האוקראינית. בשנת 2005 נמכר כרטיס השחקן שלו לקבוצת מטאליסט חרקוב. בתום עונה מוצלחת במדי מטאליסט, הציעה הנהלת קבוצת הצמרת האוקראינית שחטאר דונצק לקוצ'ר לעבור לשורותיה. מאז הוא שחקן קבוע בהרכב הקבוצה. 

בעונת פתח בהרכב קבוצתו בניצחון 2-1 על ורדר ברמן בגמר גביע אופ"א.

ביוני 2017 תם חוזה של קוצ'ר עם שחטאר. שני הצדדים החליטו לא לחדש את ההסכם. קוצ'ר עזב את שחטאר ועבר לקבוצת קייסריספור מהליגה הטורקית. בשנת 2019 חזר לאוקראינה והצטרף לצוות השחקנים של קבוצת קרפטי לבוב. בתחילת 2020 עבר לקבוצת מטאל חרקוב. בקיץ 2020 הודיע על פרישה ממשחק פעיל. 

==נבחרת==
בנבחרת הלאומית של אוקראינה משחק קוצ'ר מאז אוגוסט 2006. משחקו הראשון במדי הנבחרת היה משחק ידידות מול . היה בסגל נבחרת אוקראינה ליורו 2012 וליורו 2016. בשני הטורנירים שותף בכל משחקי הנבחרת.

==תארים==
* גביע אופ"א: 
* אליפות אוקראינה : 2007/2008, 2009/2010, 2010/2011, 2011/2012, 2012/2013, 2013/2014, 2016/2017 
* הגביע האוקראיני: 2007/2008, 2010/2011, 2011/2012, 2012/2013, 2015/2016, 2016/2017 .

==קישורים חיצוניים==

קטגוריה:כדורגלנים אוקראינים
קטגוריה:מגני כדורגל אוקראינים
קטגוריה:כדורגלני מטאלורג דונצק
קטגוריה:כדורגלני פ.צ. חרקוב
קטגוריה:כדורגלני אורארטו ירוואן
קטגוריה:כדורגלני מטאליסט חרקוב
קטגוריה:כדורגלני שחטאר דונצק
קטגוריה:כדורגלני ארסנל חרקוב
קטגוריה:כדורגלני קייסריספור
קטגוריה:כדורגלני קרפטי לבוב
קטגוריה:כדורגלני נבחרת אוקראינה
קטגוריה:קייב: כדורגלנים
קטגוריה:כדורגלני יורו 2012
קטגוריה:כדורגלני יורו 2016
קטגוריה:מאמני כדורגל אוקראינים
קטגוריה:אוקראינים שנולדו ב-1982
קסויס

העיר קסויס במרכז הדלתא בחלק העליון במפה.
קסויס (באנגלית: Xois , יוונית: , הייתה עיר עתיקה וגדולה במידה ניכרת שהייתה ממוקמת בערך במרכז של הדלתא של הנילוס במצרים, ומזוהה כעיר חאסות (Khaset או Sakha) ממצרים העתיקה.

== היסטוריה ==
קסויס ישבה על אי שנוצר על ידי זרמי הנילוס: Sebennytic ו-Phatnitic. העיר הייתה שייכת לנום "חאסת" , ומאוחר יותר הייתה בירת נום עצמאי, נום קסויס.

השושלת ה-14 כללה, על פי מנתון, 76 מלכים שחיו בקסויס. שושלת זו הקדימה את החיסקוס במהלך תקופת הביניים השנייה של מצרים העתיקה. מקומה המשוער של קסויס היה בין הביצות בדלתא של הנילוס, ויכלה להחזיק מעמד במהלך הכיבוש של הדלתא על ידי החיסקוס, או לאפשר פשרה עם הפולשים על ידי תשלום מס. השערה זו שפרעוני החיקסוס של השושלת ה-14 מלכו מקסויס, אינה נמצאת בקונצנזוס בקרב רוב החוקרים כיום שמאמינים שהשושלת ה-14 התבססה בעיר אווריס בדלתא המזרחית.

על פי כמה גאוגרפים, קסויס אמורה להיות Papremis של הרודוטוס (ii. 59, iii. 12). שמפוליון (l'Egypte sous les Pharaons, vol. ii. עמ'. 214) זיהה את קסויס בשרידי העיר המודרנית Sakkra, שהיא גרסה ערבית נרדפת של השם הקופטי Xeos ושל השם המצרי Skhoo (ניבור, "מסעות", vol. I. עמ'. 75). הדרך מדמיאט לממפיס עברה דרך קסויס.

==קישורים חיצוניים==

* 

==הערות שוליים==

קטגוריה:מצרים העתיקה: ערים
קטגוריה:אתרים חיקסוסיים במצרים
קטגוריה:מצרים: היסטוריה
קטגוריה:מצרים העתיקה
נורית יעקב

נורית יעקב היא ספורטאית פאראלימפית לשעבר, חברת נבחרת ישראל בכדורסל כיסאות גלגלים.

== חייה ==
נולדה בפרדס חנה ללאה ויוסף יעיש, עולים מתימן. אחיה הבוגר מנחם יעיש נלקח ב-1952 לטיפול רפואי שממנו לא חזר ושמו נקשר בפרשת ילדי תימן. אחיה מיכאל יעיש נהרג בשירותו הצבאי ב-1969 באזור רצועת עזה.

יעקב מרותקת לכיסא גלגלים והתאמנה מגיל צעיר במרכז הספורט לנכים. הייתה חברה בנבחרת הנשים של ישראל בכדורסל כיסאות גלגלים ואיתה השתתפה ארבע פעמים בתחרויות המשחקים הפאראלימפיים בשנת 1972 ומשנת 1980 עד 1988. בתחרויות 1980 ו-1984 זכתה הנבחרת במדליות כסף ובשנת 1972 במדליית ארד.

בשנות השמונים התחרתה בישראל ובעולם בטניס כיסאות גלגלים. בשנת 1986 זכתה באליפות ישראל בטניס נכים.

נישאה לספורטאי הנכה ציון יעקב.

היא גרה בזיכרון יעקב ויש לה שני ילדים.

==קישורים חיצוניים==
* [https://www.paralympic.org/nurit-yakov פירוט השתתפותה בתחרויות המשחקים הפאראלימפיים] באתר הרשמי של IPC 

קטגוריה:מדליסטיות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:טניסאיות ישראליות
קטגוריה:טניסאים נכים ישראלים
קטגוריה:שחקניות כדורסל נכים ישראליות
קטגוריה:כדורסלנים פאראלימפיים ישראלים
קטגוריה:ספורטאי איל"ן
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
קטגוריה:זכרון יעקב: אישים
ננו-קפסולה

ננו-קפסולה היא ננו-חלקיק זעיר בגודל שנע בין 10 ל 1000 ננומטר (nm) ושמורכב ממעטפת חיצונית ממברנלית (העשויה בדרך כלל מחומרים פולימרים בעלי תאימות ביולוגית וחלל פנימי נוזלי, אשר עשוי להכיל חומר פעיל. בדרך כלל גודל הננו-קפסולה תלוי בשיטת ההכנה ובאפליקציה הספציפית. אנקפסולציה של ננו-קפסולות במעטפת אינרטית מגנות על החומר הפעיל מסביבה החיצונית ומאפשרות ייעול אינטראקציות כימיות ושחרור מבוקר של תרופות (ראו שיגור תרופות). לננו-קפסולות ישנן יישומים נוספים כגון שיפור מזון.

== מבנה ==

בדרך כלל המעטפת של הננו-קפסולה בעלת יכולת התמוססות במערכות ביולוגיות. המעטפת יכולה להיות מורכבת עשויה מפולימרים מלאכותיים כגון:
<div class="mw-content-ltr">
* Poly-e-caprolactone (PCL)
* poly(lactide) (PLA)
* poly(lactide-co-glicolide) (PLGA)
* thiolated poly(methacrylic acid)
* poly(N-vinyl Pyrrolidone)
</div>
או עשויה מפולימרים טבעיים כגון: chitosan, gelatin, sodium alginate, albumin.

במקרים אחרים, המעטפת יכולה להיות עשויה מליפוזומים או פוליסכרידים, חומרים שמרכיבים את קרום התא.

== מאפיינים ==
גודלן הקטן של ננו-קפסולות מאפשר חדירתן דרך קרום התא, מה שהופך אותן לנשא יעיל של חומרים רפואיים במערכות ביולוגיות. שליטה בתכונות דרך סינתזה מבוקרת ועיבוד ספציפי של ננו-קפסולות מאפשר שחרור תרופות במצבים מסוימים. הצורה הגאומטרית של ננו-קפסולות משפיע על היכולת של הננו-קפסולות לחדור תאים סרטניים. למשל ננו-קפסולות כדוריות וקומפקטיות נוטות לחדור לתאים בקלות רבה יותר מאשר ננו-קפסולות בעלות צורת מוט (צורה מאורכת).

== ראו גם ==
* שיגור תרופות
* ביוננוטכנולוגיה

== הערות שוליים ==

קטגוריה:ננוטכנולוגיה
תאימות ביולוגית

תאימות ביולוגית (או ביוקומפטביליות, מאנגלית: Biocompatibility) היא תכונת מדד של תאימות חומרים לגוף המארח. חומרים ביוקומפטבילים הם חומרים שלא יוצרים אינטראקציה או תגובה מזיקה עם מרקם ביולוגי חי. שימוש בחומרים ביוקומפטבילים חיוני להצלחה הקלינית של השתלת מכשיר רפואי (כגון תומכן,קוצב לב או החלפת מפרק הירך) וקריטריון חשוב בבחירת חומרים שמשמשים בתחום הביוננוטכנולוגיה. למשל, מעטפת ננו-קפסולות לשחרור מבוקר של תרופות חייבת להיות עשויה חומרים ביוקומפטבילים. במקרים מסוימים קשה להעריך את מידת הביוקומפטביליות, למשל כאשר שתלים עשויים ממספר חומרים שונים, או במקרים בהם יש חשש לנזק מצטבר.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טכנולוגיה רפואית
פונטיאק סאן-פייאר

פונטיאק סאן-פייאר, קופה
פונטיאק סאן-פייאר (באנגלית: Pontiac Sunfire) היא מכונית משפחתית קומפקטית, אשר יוצרה על ידי חברת פונטיאק, מבית ג'נרל מוטורס בין השנים 1994–2005. 

הדגם יוצר גם בגרסאות קופה וקבריולה.

==תצורות==
* 4 דלתות - סדאן 
* 2 דלתות - קופה 
* 2 דלתות - קבריולה

==תמונות==
<gallery>
קובץ:2001 pontiac sunfire gt front.jpg| פונטיאק סאן-פייאר, קופה, שנת 2001
קובץ:Pontiac Sunfire -- 07-09-2009.jpg|פונטיאק סאן-פייאר סדאן
קובץ:'95-'99 Pontiac Sunfire GTO Coupe.jpg| פונטיאק סאן-פייאר קופה
קובץ:Wiki cars 248.jpg|פונטיאק סאן-פייאר קופה
קובץ:95-99 Pontiac Sunfire Sedan.jpg| פונטיאק סאן-פייאר, סדאן
קובץ:00-02 Pontiac Sunfire convertible.jpg| פונטיאק סאן-פייאר - קבריולט
קובץ:'95-'99 Pontiac Sunfire GTX Coupe.jpg| פונטיאק סאן-פייאר - קופה
קובץ:Red Pontiac Sunfire coupe.jpg| פונטיאק סאן-פייאר - קופה
קובץ:Pontiac Sunfire Convertible.jpg| פונטיאק סאן-פייאר - קבריולט
קובץ:95-99 Pontiac Sunfire convertible.jpg| פונטיאק סאן-פייאר - קבריולט
קובץ:2.4L Twin Cam.jpg| מנוע 2,400 - פונטיאק סאן-פייאר
קובץ:2001 Pontiac Sunfire GT rear.jpg| פונטיאק סאן-פייאר קופה, שנת 2001
</gallery>

==ראו גם==
* פונטיאק
* ג'נרל מוטורס
* שברולט
* שברולט וגה
* פונטיאק סולטיס
* פונטיאק אקזקיוטיב
* פונטיאק לה מאנס
* פונטיאק בונוויל
* פונטיאק ונטורה
* פונטיאק טמפסט

==קישורים חיצוניים==

קטגוריה:מכוניות קופה
קטגוריה:מכוניות קבריולה
קטגוריה:מכוניות משפחתיות
קטגוריה:דגמי מכוניות שהושקו ב-1994
קטגוריה:מכוניות אמריקאיות
קטגוריה:כלי רכב המיוצרים במקסיקו
סאן-פייאר
מרב לוין

מרב לוין (נולדה ב-29 בפברואר 1972) היא מנחת טלוויזיה, זמרת, מרצה ומורה.

== ביוגרפיה ==
נולדה וגדלה בשכונת נווה שאנן בחיפה ולמדה בתיכון עירוני ג'. בשנות הנעורים שלה, לקחה חלק בלהקת הנוער הרשמית של חיפה, "מפגשים ברכס", שהופיעה בישראל ומחוצה לה, והתפרסמה בעיקר בזכות הופעתה בתוכנית הטלוויזיה "זהו זה!".

את שירותה הצבאי עשתה בלהקת פיקוד דרום.

ב-1994 נבחרה להנחות את השעשועון "גלגל המזל" כ"נערת הגלגל" הראשונה לצידו של ארז טל בשידורי קשת. בשנת 1995, פרשה לבקשתה מהתוכנית. לוין השתתפה באותה תקופה במספר פרסומות.

בשנים 1996–1999 הנחתה בערוץ 2 את תוכניות הנוער "אהבה ראשונה", "ג'ונגל הסיפורים" ו"יש בעיר מסיבה", לצידו של תומר יוסף. בהמשך השתתפה בסדרת הדוקו-ריאליטי "אופטימיות קוסמית".

בשנת 2001 הוציאה את האלבום "המסע הגדול" ובו שירים אישיים שחלקם היו בהלחנתה ובהפקתו המוזיקלית של רמי פוקס, וחלקם היו שיתופי פעולה עם כותבים ואומנים אחרים. נכללו בהם ארקדי דוכין ומיכה שטרית, שכתבו והלחינו את השיר "תהום", אריאל זילבר, שהלחין את השיר "תשבץ" ואורנה בנאי, שהקריאה טקסט בשיר "הבל הבלים". השיר "תקוות הקיץ" מתוך התקליט, נבחר על ידי ynet כאחד מעשרת השירים הטובים ביותר של שנת 2001.

משנת 2002 היא הבעלים של "בראשית הפקות", העוסקת בייזום אירועי תרבות ומוזיקה והפקתם וכן, ריכוז וצילום וידאו וחדשות, לצד הדרכה בתחומי אומנויות במה.

משנת 2017 החלה להופיע עם הרצאה-מופע יחיד בשם "גלגל ענק".

לוין היא בעלת תואר במדעי הרוח והחברה מאוניברסיטת בן-גוריון בנגב. נשואה ואם לשתיים.

==קישורים חיצוניים==

* 

* 
* 

==הערות שוליים==

קטגוריה:בוגרות תיכון עירוני ג' (חיפה)
קטגוריה:בוגרי תיכון עירוני ג' (חיפה)
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:דוגמניות ישראליות
קטגוריה:דוגמנים ישראלים
קטגוריה:זמרות ישראליות
קטגוריה:זמרים ישראלים
קטגוריה:זמרים השרים בעברית
קטגוריה:חברות להקת פיקוד הדרום
קטגוריה:חברי להקת פיקוד הדרום
קטגוריה:מנחות טלוויזיה ישראליות
קטגוריה:סגל קשת
קטגוריה:שחקניות ישראליות
קטגוריה:יזמים ישראלים
קטגוריה:יזמות ישראליות
קטגוריה:מנחי טלוויזיה ישראלים
קטגוריה:זמרות השרות בעברית
קטגוריה:שחקנים ישראלים
קטגוריה:מפיקות ישראליות
קטגוריה:מפיקים ישראלים
קטגוריה:ישראליות שנולדו ב-1972
קטגוריה:ישראלים שנולדו ב-1972
פונטיאק סולטיס

פונטיאק סולטיס קבריולה
פונטיאק סולטיס
פונטיאק סולטיס (באנגלית: Pontiac Solstice) היא מכונית ספורט, 2 מושבים, אשר יוצרה על ידי חטיבת המכוניות פונטיאק, מבית ג'נרל מוטורס בין השנים 2005–2010.

הדגם הוצג לראשונה בשנת 2004 בתערוכת המכוניות הבינלאומיות בדרום אמריקה.

סך הכול יוצרו 65,724 יחידות.

דגם הפונטיאק סולטיס GXP מאיץ בין 0-97 קמ"ש ב-5.5 שניות.

בשנת 2006 דגם "פונטיאק סולטיס" עלה לשלב הגמר בתחרות מכונית השנה בצפון אמריקה בדרוג "רכב השנה".

חברת אופל הגרמנית מבית ג'נרל מוטורס פיתחה מודל דומה ל"פונטיאק סולטיס" אשר היה קרוי "Opel GT" (בשנת 2007).

פונטיאק סולטיס, קופה, שנת 2009

==תצורות==
* 2 דלתות - קופה (2 מושבים) 
* 2 דלתות - קבריולה (2 מושבים)

==גרסאות==
* פונטיאק סולטיס GXP (יוצר בין השנים 2007-2009), מנוע 1,998 סמ"ק המפתח 260 כ"ס (מנוע Turbocharger)
* פונטיאק סולטיס קופה (יוצר בין השנים 2009-2010), יוצרו 1,266 יחידות

==תמונות==
<gallery>
קובץ:Pontiac Solstice 2008 (17176797287).jpg| פונטיאק סולטיס, קבריולט, שנת 2008
קובץ:2009 Pontiac Solstice GXP Turbo Coupe right side.JPG| פונטיאק סולטיס GXP, קופה, שנת 2009
קובץ:2009 Pontiac Solstice GXP coupe--DC.jpg| פונטיאק סולטיס GXP, קופה, שנת 2009
קובץ:2005 Pontiac Solstice (11704783245).jpg| פונטיאק סולטיס קבריולט, שנת 2005
קובץ:2006 Pontiac Solstice Ecotec LE5 engine.jpg| מנוע LE5 - פונטיאק סולטיס שנת 2006
קובץ:2006 Pontiac Solstice interior.jpg| פונטיאק סולטיס שנת 2006 - מבט לתא הנהג ולוח מחוונים
קובץ:2006 Pontiac Solstice back.jpg| פונטיאק סולטיס שנת 2006
קובץ:Pontiac--Solstice.jpg| פונטיאק סולטיס
קובץ:06-07 Pontiac Solstice.jpg| פונטיאק סולטיס
קובץ:Pontiac Solstice 2008 (9511158133).jpg| פונטיאק סולטיס שנת 2008
</gallery>

==ראו גם==
* פונטיאק
* פונטיאק קסטום טורפדו
* ג'נרל מוטורס
* פונטיאק אקזקיוטיב
* פונטיאק 2+2
* פונטיאק 6000
* פונטיאק סאן-פייאר
* פונטיאק לה מאנס
* פונטיאק בונוויל
* פונטיאק ונטורה
* פונטיאק טמפסט
* פונטיאק פיירבירד

==קישורים חיצוניים==

* [https://www.autoweek.com/news/a2087191/winter-solstice-our-first-drive-pontiacs-new-drop-top-leaves-us-longing-more/ חוות דעת של אוטוויק]
קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-2004
קטגוריה:מכוניות אמריקאיות
סוליסטיס
פונטיאק 6000

פונטיאק 6000, קופה
פונטיאק 6000 דגם SE, סדאן
פונטיאק 6000 (באנגלית: Pontiac 6000) היא מכונית משפחתית גדולה קומפקטית אשר יוצרה על ידי חטיבת הרכב פונטיאק, מבית ג'נרל מוטורס בין השנים 1982–1991.

בנוסף לגרסת הסדאן, "פונטיאק 6000" יוצר בגרסאות קופה וסטיישן. "פונטיאק 6000" הוביל במכירות חברת פונטיאק בשנת 1984, ומכר בשנה זו כ-122,000 יחידות.

פונטיאק 6000 הוצג לראשונה בשנת 1981. הדגם נבנה על בסיס פלטפורמה משותפת של חברת ג'נרל מוטורס עם הדגמים: Buick Century, Chevrolet Celebrity, Oldsmobile Cutlass Ciera.

==גרסאות==
* פונטיאק 6000 - 4 דלתות סדאן 
* פונטיאק 6000 - 2 דלתות קופה 
* פונטיאק 6000 - 5 דלתות סטיישן
===סוגי הנעות===
* הנעה קדמית 4x2
* הנעה כפולה 4x4

==תמונות==
<gallery>
קובץ:'89-'91 Pontiac 6000 Safari Front (Byward Auto Classic).jpg|פונטיאק 6000 - סטיישן
קובץ:'89-'91 Pontiac 6000 Safari Rear (Byward Auto Classic).jpg|פונטיאק 6000 - סטיישן
קובץ:1986 Pontiac 6000 LE.jpg| פונטיאק 6000, דגם LE, שנת 1986
קובץ:Pontiac6000le91.jpg| פונטיאק 6000, שנת 1991
קובץ:'85-'86 Pontiac 6000 LE Coupe.jpg| פונטיאק 6000, דגם LE, קופה 
</gallery>

==ראו גם==

==קישורים חיצוניים==

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1981
קטגוריה:מכוניות אמריקאיות
קטגוריה:כלי רכב המיוצרים בקנדה
6000
קרב הארלם הייטס

קרב הארלם הייטס היה קרב שהתרחש בין הצבא הקונטיננטלי לצבא הבריטי ב-16 בספטמבר 1776, במהלך המערכה על ניו יורק וניו ג'רזי במלחמת העצמאות של ארצות הברית. הקרב התרחש באזור הארלם של היום, בצפון מערב מנהטן, ניו יורק.

==הקרב==
הצבא הקונטיננטלי, בפיקודם של המפקד העליון, גנרל ג'ורג' וושינגטון, מייג'ור גנרל נתנאל גרין, מייג'ור גנרל ישראל פאטנם, ובהיקף של  כ-9,000 איש, נערכו בשורה של עמדות קרקע גבוהות במנהטן. כנגדם נערך חיל החלוץ של הצבא הבריטי, שמנה כ-5,000 איש, תחת פיקודו של מייג'ור גנרל הנרי קלינטון.

בשעות הבוקר המוקדמות של 16 בספטמבר נפגש כוח חיל רגלים בריטי עם כוח סיור אמריקאי של הריינג'רס של נולטון (יחידה מיוחדת של הצבא הקונטיננטלי). ההתנגשות הפכה לנסיגה אמריקאית לכיוון הארלם הייטס, אך הבריטים תוך ביטחון העצמי המופרז, המשיכו לרדוף אחר האמריקאים חזרה דרך היער לכיוון עמדותיו של וושינגטון בהארלם הייטס. אט אט, התקרבו הבריטיים יותר אל הקווים האמריקנים, וללא תמיכה מהצבא הבריטי, חשפו את עצמם להתקפה נגדית. לאחר שוושינגטון הבחין בכך, הורה על איגוף הכוח הבריטי, איגוף שאמור היה לנתק את הבריטים לחלוטין מעורפם. האיגוף לא הצליח, אך בשילוב לחץ של חיילים אמריקנים נוספים שהגיעו מהעמדות בהארלם הייטס, הצליח הכוח האמריקני להסיג את הבריטים חזרה.

לאחר שנפגש הכוח הבריטי עם כוח תגבורת שהגיע מהדרום יחד עם סיוע ארטילרי, הסתובבו הבריטים חזרה כנגד האמריקאים, והתייצבו בשדות פתוחים במורנינגסייד הייטס. האמריקאים, מתוגברים גם הם, התייצבו נגדם, והכוחות ירו זה על זה במשך זמן. לאחר שעתיים, כאשר תחמושתם התמעטה, החל הכוח הבריטי לסגת בחזרה לקווים שלהם. וושינגטון החליט לקטוע את המרדף, משום שלא היה מוכן לסכן את כוחותיו בהתנגשות כוללת עם הכוח הבריטי המרכזי, ופרש גם הוא לקווים שלו בהארלם הייטס.

הקרב עזר לשקם את הביטחון של הצבא הקונטיננטלי לאחר שסבל כמה תבוסות משמעותיות לפני זה. בנוסף, היה זה הקרב הראשון המוצלח של וושינגטון במלחמת העצמאות האמריקנית.

אחרי חודש ללא כל לחימה משמעותית בין הצבאות, וושינגטון נאלץ להסיג את צבאו לצפון העיירה וייט פליינס בדרום-מזרח מדינת ניו-יורק, כאשר הבריטים עברו צפונה אל מחוז ווסטצ'סטר ואיימו ללכוד את וושינגטון במנהטן. אחרי שתי תבוסות וושינגטון נסוג מערבה לאורך נהר ההדסון.

==קישורים חיצוניים==

הארלם הייטס
קטגוריה:הארלם
קטגוריה:הריינג'רס
ננו-יהלום

ננו-יהלום הוא יהלום זעיר במשפחה המבנית המגוונת של ננו-פחמנים הכוללת זנים רבים המבוססים על תנאי סינתזה,<ref name=":0"></ref> קוטרו קטן מעשירית מיקרון (מיקרון = nm1,000). ננו-יהלומים יכולים להיווצר בטבע כתוצאה מפגיעת מטאוריט בכדור הארץ או בצורה סינתטית במעבדה, למשל באמצעות ריבוץ אדים כימיים או על ידי ריסוק יהלום. ננו-יהלומים עשויים להכיל סוגים שונים של פגמים נקודתיים פנימיים, כגון מקומות פנויים בסריג וזיהומים מקריים שהם תוצאה של טיהור או תהליכי סינתזה.<ref name=":1"></ref> לננו-יהלומים הולכת חום גבוהה מאוד, ויכולת בידוד חשמלי גבוהה ביותר.

פגם אטומי בודד יכול לגרום לשינוי תכונות אופטיות של ננו-יהלומים, למשל שינוי צבע. מאחר שננו-יהלומים הם אינרטיים וביוקומפטביליים, הם בעלי פוטנציאל לשימושים ביורפואיים, יישומים מכניים, הנדסת רקמות, שיגור תרופות ודימות ביולוגי (bioimaging). השימוש בננו-יהלום כחומר נוגד סרטן אנושי והשימוש בו במוצרי בריאות כבר מראה תוצאות מבטיחות להמשך פיתוח.<ref name=":0" />

קיים סוג נוסף של ננו-יהלומים שגדלו עם קצב התגרענות משמעותי הנוצר על ידי הפחתת ריכוז המימן בפלזמה כדי לאפשר חיבור sp<sup>2</sup> ליצירת אתרי התגרענות לא-אפיטקסיאליים חדשים על דפנות של גבישים גדלים. ההפרעה המתמדת של התפתחות הגביש פירושה שיש מגבלה בסיסית על גודל הגרגיר המרבי, משמעות הדבר גם היא שגבול הגרגיר מהווה נפח משמעותי מכלל החומר, אשר יש לו השפעות דרסטיות על תכונות החומר<ref></ref>. ישנם סוגי פגמים שהם מאוד שימושיים, ולכן מוכנסים בכוונה, דוגמאות ידועות לכך הן דופנטים מסוג p או מסוג n המשמשים ביישומים אלקטרוניים.<ref name=":1" />

== קישורים חיצוניים ==

* [https://www.hayadan.org.il/diamonds-are-forever-2202113#google_vignette ננו יהלומים לנצח], הידען, הטכניון
* 

== הערות שוליים ==

קטגוריה:ננוטכנולוגיה
קטגוריה:יהלום
פיודור קוסטנקו

פיודור יקובלביץ' קוסטנקו (; 22 באוקטובר 1896 - 26 במאי 1942) היה מפקד בכיר בצבא האדום אשר פיקד על כוחות במהלך מלחמת העולם השנייה, אשר נהרג במהלך קרב חרקוב השני.

==ביוגרפיה==
===תחילת דרכו===
קוסטנקו נולד ב-22 באוקטובר 1896 בכפר בולשאיה מרטינובקה שבאימפריה הרוסית למשפחת איכרים אוקראינית. ב-1915 התגייס לצבא האימפריה הרוסית ובמלחמת העולם הראשונה לחם בחזית המזרחית כמש"ק בכיר. ב-1918 התגייס לצבא האדום ובמלחמת האזרחים ברוסיה לחם עם ארמיית הפרשים הראשונה. באפריל 1931 הוא מונה לסגן מפקד רגימנט הפרשים ה-23, וביולי 1936 מונה למפקד רגימנט הפרשים ה-19. שנה לאחר מכן הוא הועבר לפקד על דיוויזיית הפרשים השביעית. מאוחר יותר מונה למפקד דיוויזיית הפרשים המיוחדת ולאחר מכן למפקד דיוויזיית הפרשים ה-36. באפריל 1939 מונה למפקד קורפוס הפרשים השני, ולחם עמו במהלך פלישת ברית המועצות לפולין כחלק מהארמייה השישית של פיליפ גוליקוב. במהלך המערכה כלל הקורפוס שלו שלוש דיוויזיות פרשים ובריגדת טנקים אחת. ב-4 ביוני 1940 הוא הועלה לדרגת גנרל לייטננט, וב-26 ביולי של אותה שנה מונה למפקד הארמייה ה-26.

===מלחמת העולם השנייה===

עם פתיחת המתקפה הגרמנית ביוני 1941, נכללה הארמייה של קוסטנקו כחלק מהחזית הדרום-מערבית. הארמייה השתתפה בקרב קייב, ולאחר מכן נסוגה אל מעבר לדנייפר. בספטמבר 1941 מונה קוסטנקו לסגן מפקד החזית הדרום-מערבית תחת סמיון טימושנקו, והשתתף עמה במתקפת נגד סובייטית במהלך דצמבר של אותה שנה. ב-18 בדצמבר הוא קיבל פיקוד על החזית הדרום-מערבית, עד 8 באפריל 1942 עת חזר להיות סגן המפקד תחת ניקולאי ואטוטין. הוא לחם עם החזית במהלך קרב חרקוב השני, אשר הסתיים בתבוסה סובייטית מוחצת. ב-26 במאי 1942 קוסטנקו נעדר במהלך הקרב, וככל הנראה נהרג וגופתו אבדה.

בנו, פיוטר, היה טייס קרב. גאורגי ז'וקוב הכיר אותו וכתב עליו בזיכרונותיו ש"אי אפשר היה שלא לאהוב אותו". פיוטר נהרג בקרב אווירי בשמי סטלינגרד. לאחר המלחמה הוא נקבר בקרב אחים בוולגוגרד.

==קישורים חיצוניים==
* [http://generals.dk/general/Kostenko/Fedor_Iakovlevich/Soviet_Union.html פיודור קוסטנקו] באתר הגנרלים של מלחמת העולם השנייה 
* 

קטגוריה:אנשי הצבא האדום במלחמת העולם השנייה 
קטגוריה:אנשי הצבא האדום במלחמת האזרחים ברוסיה 
קטגוריה:גנרלים סובייטים
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור הכוכב האדום
קטגוריה:מפקדי ארמיות בצבא האדום במלחמת העולם השנייה
קטגוריה:אנשי צבא רוסים במלחמת העולם הראשונה

קטגוריה:סובייטים שנולדו ב-1896
קטגוריה:נפטרים ב-1942
מכוניות במבי

מכוניות במבי
מכוניות במבי (באנגלית: Bamby Cars) הוא דגם של מכונית מיקרו, בעל 3 גלגלים, (תלת אופן), מושב לנהג בלבד, עשוי פיברגלס המיועד לנוסע בודד.

הדגם יוצר בבריטניה בשנת 1984 בכמויות קטנות, על ידי חברת "Bamby Cars Ltd" ועוצב על ידי Alan Evans.

הכניסה לדגם באמצעות דלת בודדת.

== תמונות ==
<gallery>
1984 Bamby microcar.jpg| מכוניות במבי, שנת 1984
Bamby blau 2.JPG| מכוניות במבי
Bamby rot 3.JPG| מכוניות במבי
Bamby rot 2.JPG| מכוניות במבי
Bamby rot 1.JPG| מכוניות במבי
</gallery>

==ראו גם==
* תלת אופן
* מכונית מיקרו
* פיברגלס
* פיל P50

==לקריאה נוספת==

* [http://minimicros.wix.com/bamby-home#!the-bamby-p50 מכוניות במבי] 

== קישורים חיצוניים ==

קטגוריה:דגמי מכוניות שהושקו ב-1984
קטגוריה:מכוניות תלת אופן
קטגוריה:מכוניות מיקרו
קטגוריה:מכוניות עשויות פיברגלס
קטגוריה:מכוניות בריטיות
מוקואה

מוקואה (בספרדית: Mocoa) היא בירת מחוז פוטומאיו בקולומביה. העיר נמצאת בצפון-מערב המחוז, בקרבת הגבולות עם מחוזות נריניו וקאוקה ובמרחק של כ-600 קילומטרים דרום-מערבית לבוגוטה, בירת קולומביה. ברשות המקומית מתגוררים 43,731 תושבים, מתוכם 36,052 בעיר עצמה (הערכה ל-2017). בהתאם לכך מוקואה היא בירת המחוז היחידה בקולומביה שאינה העיר המאוכלסת ביותר במחוז, תואר השמור לפוארטו אסיס.

==היסטוריה==
העיר נוסדה על ידי הקפיטן גונסלו דה אבניאדו ב-1563 תחת השם "סן מיגל דה אגרדה דה מוקואה".

ב-1630 העיר סבלה מתקיפות חוזרות ונשנות של בני השבט הילידי אנדקי (Andaquí), שכמעט גרמו לחורבן מוחלט שלה. בעקבות כך הוחלט להזיז את העיר למיקומה הנוכחי, על גדות נהר מוקואה ובקרבת נהרות מולטו וסנגויאקו.

ב-1857 נוצרה טריטוריית קקטה בחלקים הדרומיים והמזרחיים של קולומביה המודרנית שהייתה חלק מרפובליקת גרנדה החדשה ומוקואה הפכה לבירת הטריטוריה. הטריטוריה המשיכה להתקיים גם כשהרפובליקה הפכה לארצות הברית של קולומביה, אלא שהיא עברה לשלטונה של המדינה הפדרטיבית קאוקה. ב-1886 ארצות הברית של קולומביה הפכה לרפובליקת קולומביה והטריטוריה בוטלה והפכה לחלק ממחוז קאוקה. ב-1912 נוצרה הקומיסריה (יחידה דומה למחוז אך במעמד פחות יותר ותחת שליטה הדוקה יותר של השלטון המרכזי) של פוטומאיו, שכללה גם שטחים ממחוז אמסונאס המודרני, שמוקואה הייתה בירתה.

בשנות ה-50 של המאה ה-20 האזור עבר לשליטת מחוז נריניו והקומיסריה בוטלה, אך כעבור כמה שנים היא חזרה להתקיים במתכונת מצומצמת שכללה רק את שטחי מחוז פוטומאיו העתידי. ב-1968 הקומיסריה קיבלה מעמד דומה יחסית של אינטנדנסיה. ב-1991 שודרג מעמד האינטנדסיה למחוז, שמוקואה המשיכה להיות בירתו.

בלילה שבין 31 במרץ ו-1 באפריל 2017, לאחר חודש גשום בצורה חריגה, הנהרות בקרבת העיר עלו על גדותיהם וגרמו למפולת בוץ קטלנית. במפולת, שהוגדרה כאחד מאסונות הטבע הקטלניים בתולדות קולומביה, נהרגו מעל ל-300 בני אדם, מאות בני אדם נוספים נפצעו או נעדרו ונגרמו נזקים כבדים לרכוש ולתשתיות.

==קישורים חיצוניים==
* 

* 

==הערות שוליים==

קטגוריה:קולומביה: ערים
קטגוריה:מחוזות קולומביה: ערי בירה
קטגוריה:יישובים שהוקמו במאה ה-16
ח'אן שייח'ון

ח'אן שייח'ון (בערבית: خان شيخون) היא עיר בסוריה, בנפת מערת א-נועמאן שבדרום מחוז אידליב. העיר שוכנת על הכביש הראשי המקשר בין חלב לחמה, חומס ודמשק. בשנת 2011 התגוררו בעיר כ-53,000 תושבים. כלכלת העיר מבוססת על חקלאות, בעיקר גידול כותנה ודגנים.

==היסטוריה==

ראשיתה של העיר בחאן שהקים האמיר הממלוכי סייף א-דין שייח'ו אל-עומרי. העיר התפתחה סביב החאן. סמוך לעיר נמצא תל בולט, שהיישוב שבו ננטש בערך בשנת 300 לפנה"ס, ובחפירה ארכאולוגית שנערכה בשנת 1930 נתגלו בו שרידים המגיעים עד המאה ה-20 לפני הספירה.

בשנת 1902 תיאר הנוסע הנרי ג'יימס רוס את היישוב כ"אומלל למראה". בשנת 1966 התגוררו ביישוב כ-3,000 תושבים, ובשנים שלאחר מכן צמחה האוכלוסייה, עד ל-53,000 תושבים בשנת 2011.

במלחמת האזרחים בסוריה, במהלך 2014, נכבשה העיר על ידי כוחות המורדים. מאז כיבושה נשלטה העיר על ידי ג'בהת פתח א-שאם – אחד הארגונים החזקים בסוריה וסניף אל-קאעידה בסוריה לשעבר, אשר בתחילת 2017 התמזג לארגון תחריר א-שאם לצד ארגונים ג'יהאדיסטיים נוספים. העיר סמוכה לזירת הלחימה בין המורדים למשטר בצפון מחוז חמה.

ב-4 באפריל 2017 בוצעה מהאוויר מתקפה כימית בח'אן שייח'ון, ככל הנראה בסארין, וכתוצאה מכך נהרגו כ-74 בני אדם ונפצעו מעל 557.

==קישורים חיצוניים==

קטגוריה:סוריה: ערים
הריינג'רס של נולטון

פסלו של תומאס נולטון ב[[קונטיקט]]
הריינג'רס של נולטון היו שירות הריגול הראשון של ארצות הברית, כמו גם יחידת הריינג'ר האמריקנית הראשונה. היחידה הוקמה בשנת 1776, לאחר שארצות הברית הכריזה על עצמאותה מבריטניה, והחלה מלחמת העצמאות האמריקנית.

 היחידה נקראה על שם מפקדה, לוטננט קולונל תומאס נולטון.תיאור מותו של קולונל תומאס נולטון ב[[קרב הארלם הייטס, על בנין המתמטיקה בקמפוס של אוניברסיטת קולומביה במורנינג הייטס|טקסט=תיאור מותו של קולונל תומאס נולטון בקרב הארלם הייטס, על בנין המתמטיקה בקמפוס של אוניברסיטת קולומביה במורנינג הייטס|ממוזער|231x231 פיקסלים]]

== היסטוריה ==
=== היווצרות ===
ב-12 באוגוסט 1776, קידם גנרל ג'ורג' וושינגטון את תומאס נולטון לדרגת לוטננט קולונל. נולטון הצטווה לבחור קבוצת מובחרת של אנשים מקונטיקט, רוד איילנד ומסצ'וסטס על מנת לבצע משימות סיור. המרגלים הרשמיים הראשונים של ארצות הברית, "הריינג'רס של נולטון" היו גם היחידה המובחרת המאורגנת הראשונה, המקבילה ליחידות מובחרות כיום. המרגל האמריקאי המפורסם, סרן נייתן הייל, מקובנטרי, קונטיקט, היה גם הוא תחת פיקודו של לוטננט-קולונל תומאס נולטון. 

התאריך "1776" הנמצאת כיום בחותם של שירות המודיעין של צבא ארצות הברית מתייחס לתאריך היווצרות הריינג'רס של נולטון.

=== קרב הארלם הייטס ===
ב-16 בספטמבר 1776, הריינג'רס של נולטון, לבושים כגדוד חיל רגלים קל, סיירו לפני הצבא הקונטיננטלי בהארלם הייטס, ניו יורק. הם נתקלו ביחידה בריטית מובחרת שהסתייעה בחיילים הסיאנים. הם הצליחו לבצע נסיגה מוצלחת, אך תקפו שוב את הבריטים כאשר תוגברו באמצעות יחידה אמריקנית מווירג'יניה. וושינגטון תכנן לבצע פעולת הטעיה על מנת לאגף את הכוח הבריטי, אך ירייה אמריקאית מוקדמת הרסה את התוכניות, והעמידה את כוחותיו של נולטון במצב מסוכן. נולטון אסף את כוחותיו והמשיך בביצוע ההתקפה, ונהרג אל מול אנשיו. את נולטון הספיד וושינגטון בפקודה הכללית שלו, ב-17 בספטמבר 1776 בכותבו "קולונל נולטון האביר והאמיץ, היה כבוד גדול לכל מדינה, לאחר שנפל אתמול, בעודו נלחם...".

==הערות שוליים==

קטגוריה:מלחמת העצמאות של ארצות הברית
קטגוריה:ארצות הברית: יחידות מובחרות
קטגוריה:הריינג'רס
Е (כתב קירילי)

יֶה (נקראת גם אֶה) היא האות השישית באלפבית הקירילי. מקורה באות היוונית אפסילון וצורתה כשל אפסילון גדולה וכשל האות הלטינית E בשתי צורותיה. זוהי אחת משש האותיות היחידות באלפבית הקירילי (יחד עם У, Р, Б ,А ו-Ф) אשר צורותיה הגדולה והקטנה שונות זו מזו ואחת מ-5 האותיות באלפבית המייצגות צלילי י' עיצורית עם תנועה, יחד עם Ю ,Ї ,Ё ו-Я (למרות זאת, היא והאות Ї אינן מהוות חלק מהאלפבית הקירילי הבסיסי) 

== הגייה ==

* ברוסית ובבלארוסית – האות מייצגת את הצליל /je/ ונהגית יֶה כמו האות Є באוקראינית וברוסינית. ברוסית, האות יכולה לייצג את התנועה /e/ רק אחרי עיצור (ולא אחרי האותיות ь או ъ) בחלק מהמקרים.
* באוקראינית, ברוסינית, בבולגרית, בסרבית ובמקדונית האות נקראת אֶה (כמו Э ברוסית ובבלארוסית) ומייצגת תנועה קדמית, חצי-פתוחה, בלתי-מעוגלת, כמו האות E הלטינית.

==קישורים חיצוניים==

קטגוריה:אלפבית קירילי
Й

אִי קצרה (ברוסית: И краткое - אִי קרַאטקוֹיֶה; באוקראינית: Йот - יוֹט; בבלארוסית: І нескладовае - אִי נֶסְקְלָדוֹבָאיֶה; בבולגרית: И кратко - אִי קרַאטקוֹ) היא האות העשירית באלפבית הקירילי, ונהגית כי' עיצורית. צורת האות היא כצורת האות И עם ברווה מעליה.

אות זו מופיעה במרבית האלפביתים הקיריליים-סלאביים: האות העשירית בבולגרית, האות ה-11 ברוסית ובבלארוסית, והאות ה-14 באוקראינית. בסרבית ובמקדונית לא נעשה בה שימוש, ובמקומה משתמשים באות Ј. 

בבולגרית ובאוקראינית משתמשים באות Й כתחילת הגייה של י' עיצורית (йо, יוֹ), כפי שמשתמשים ברוסית ובבלארוסית באות Ё.

==קישורים חיצוניים==

==הערות שוליים==

קטגוריה:אלפבית קירילי
אהרון דנציגר

אהרון דנציגר (נולד ב-1948) הוא רופא אורתופד ישראלי, בעבר חבר נבחרת ישראל בכדורעף נכים וספורטאי פאראלימפי. בעל 4 מדליות זהב פאראלימפיות.

== ביוגרפיה ==
דנציגר נולד וגדל בקיבוץ גלאון.

ב-22 בינואר 1970, בתקופת מלחמת ההתשה, נשלח עם יחידתו, סיירת צנחנים, להשתתף בפשיטה על האי שדואן, במטרה לשבות בשבי כ-100 חיילים מצבא מצרים. הגיעם אל שדה מוקשים עיכב את ביצוע המשימה, בעקבות פציעתם של שלושה חיילים - בהם דנציגר וחגי זמיר. דנציגר נפגע קשות ברגליו ורגלו הימנית נקטעה.

הוא החל להתאמן במסגרת בית הלוחם והשתתף ארבע פעמים ב (טורונטו 1976, ארנהם 1980, סטוק מנדוויל 1984 וברצלונה 1992). בכל ארבע האולימפיאדות היה חבר נבחרת ישראל בכדורעף נכים וזכה עם הנבחרת בשלוש מדליות זהב. ב התחרה במספר תחרויות אתלטיקה ושחייה: זכה במדליית זהב בריצת 100 מטר (14.3 שניות), סיים חמישי בקפיצה לגובה (1.25 מטר) וסיים במקומות נמוכים בקפיצה לרוחק, הטלת כידון ושחייה. ב התחרה שוב בריצת 100 מטר ולא העפיל לשלב הגמר.

דנציגר סיים לימודי רפואה ועובד כאורתופד במרכז הרפואי הדסה. ב-1995 היה בין מייסדי עמותת אתגרים לשיקום נכים בתחומי ספורט אתגרי.

==קישורים חיצוניים==
* [https://www.paralympic.org/aharon-danziger פירוט השתתפותו בתחרויות המשחקים הפאראלימפיים] באתר הרשמי של IPC 
*[http://myencounterblog.com/wp-content/uploads/2020/04/254.-Tazria-Metzora-5780.pdf ניצחון הרוח על החומר], אהרן דנציגר מתראיין לדף השבועי של חברת jem - ניסן תש"ף
* [https://www.youtube.com/watch?v=CUK0wzRwR9Q הקיבוצניק שפגש את הרבי]

קטגוריה:אלופים פאראלימפיים ישראלים
קטגוריה:אתלטים פאראלימפיים ישראלים
קטגוריה:אתלטים נכים ישראלים
קטגוריה:קופצים לרוחק ישראלים
קטגוריה:קופצים לגובה ישראלים
קטגוריה:מטילי כידון ישראלים
קטגוריה:שחקני כדורעף פאראלימפיים ישראלים
קטגוריה:שחקני כדורעף נכים ישראלים
קטגוריה:שחיינים פאראלימפיים ישראלים
קטגוריה:אורתופדים ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:שחיינים במשחקים הפאראלימפיים טורונטו (1976)
קטגוריה:שחקני כדורעף במשחקים הפאראלימפיים טורונטו (1976)
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:אתלטים במשחקים הפאראלימפיים ארנהם (1980)
קטגוריה:שחקני כדורעף במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:שחקני כדורעף במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחקני כדורעף במשחקים הפאראלימפיים ברצלונה (1992)
קטגוריה:סגל מרכז רפואי הדסה
קטגוריה:ירושלים: רופאים
קטגוריה:רופאים נכי צה"ל
קטגוריה:ספורטאים נכי צה"ל
קטגוריה:גלאון (קיבוץ): אישים
קטגוריה:ישראלים שנולדו ב-1948
רוסיה-24

כתב של הרשת מראיין את [[ראש רפובליקת קרים וראש ממשלתה לשעבר, סרגיי אקסיונוב. 2019.]]
רוסיה-24 (ברוסית: Россия-24) הוא שמו של ערוץ טלוויזיה חדשותי המשדר 24 שעות ביממה חדשות בשפה הרוסית והוא מהווה חלק מהחברה הרוסית הממלכתית לרדיו וטלוויזיה. החל את שידוריו ב-1 ביולי 2006.

הערוץ נקרא ערוץ וסטי מ-1 ביולי 2006 ועד 31 בדצמבר 2009 משניתן לערוץ השם "רוסיה-24".

==היסטוריה==
ב-15 במאי 2006 בפגישה שנערכה בסוצ'י לרגל 15 שנה להקמת החברה הרוסית לרדיו וטלוויזיה, מנכ"ל החברה אולג דוברודייב הבטיח לנשיא רוסיה ולדימיר פוטין לפעול להקמת ערוץ חדשות.

ב-1 ביולי 2006 בשעה 19:00 בשעון מוסקבה החל הערוץ בשידור לווייני של ערוץ "וסטי" כחלק מחבילת "NTV Plus" (ברוסית: НТВ-Плюс). רשמית השידור החל במבזק חדשות בהנחיית אנה שניידר. לעורך הראשי הראשון מונה דמיטרי מדניקוב, ולמפיק ראשי — איגור שסטאקוב.

ב-1 בינואר 2007 — החלו השידורים הסדירים, וב-7 בפברואר 2008 — החלו השידורים גם למדינות המערב ובראשן ארצות הברית.

ב-19 במאי 2008 החלו שידורים חינמיים על גבי רשתות הכבלים של סרביה. ב-9 באוקטובר אותה שנה החלו שידורים גם לקירגיזסטן.

ב-17 בנובמבר 2008 הערוץ הפך לאחד מערוצי הטלוויזיה המשפיעים ביותר ברוסיה ולאחד הערוצים הנצפים ביותר.

ב-1 בינואר 2010 נערך מיתוג מחדש לערוץ והוא שינה את הלוגו ואת שמו מערוץ "וסטי" («Вести») לערוץ "רוסיה-24" («Россия-24»).

ב-26 באוקטובר 2012 הוחלף העורך הראשי של הערוץ. לתפקיד מונה יבגני בקאסוב.

ב-6 בדצמבר 2012 נהרג מנחה הערוץ בקברדינו-בלקריה, קזבק גקייב ובערוץ הוכרז יום אבל. סמל הערוץ הוחלף מסמל צבעוני בצבעי אדום כחול לסמל בצבעי שחור ולבן. ב-22 במרץ 2013 נהרג בתאונת דרכים צלם בערוץ יבגני לגראנז', שעבד באיטליה. ב-17 ביוני 2014 נהרגו במחוז לוהנסק כתבים של הערוץ, איגור קורנליוק ואנטון וולושין, כשצוות הצילום של הערוץ נקלע לאש מרגמות באזור הכפר מטאליסט שבמחוז לוהנסק במזרח אוקראינה, בשטחי הרפובליקה העממית של לוהנסק.

ב-4 ביולי 2014 נאסרו שידורי הערוץ למולדובה. קודם לכן נאסרו שידורי הערוץ גם ללטביה, ליטא ואוקראינה, ברם מ-1 במרץ 2014 הערוץ שידר לחצי האי קרים.

==אתר האינטרנט==
אתר האינטרנט של הערוץ הוא פורטל החדשות וסטי, הנחשב לאחד מאתרי החדשות ופורטל התכנים הפופולריים במדינות הדוברות רוסית ובו גם קיימת האופציה לצפות בערוץ בשידור חי באינטרנט.

== סמלי הערוץ ==
הערוץ החליף 4 סמלים. הלוגו הנוכחי הוא החמישי במספר.
<gallery>
קובץ:1-й логотип Вести.svg|הלוגו הראשון של ערוץ "וסטי"<small>מ-1 ביולי 2006עד 2 באוקטובר 2007</small>
קובץ:Vesti.svg|הלוגו השני של ערוץ "וסטי"<small>מ-3 באוקטובר 2007עד 31 בדצמבר 2009</small>
קובץ:Rossiya-24 logo (2010–2011).svg|הלוגו השלישי של ערוץ "רוסיה-24"<small>מ-1 בינואר 2010עד 19 באפריל 2011</small>
קובץ:Rossiya-24 Logo.Png|הלוגו הרביעי של ערוץ "רוסיה-24"<small>מ-20 באפריל 2011עד 14 ביוני 2016</small>
קובץ:Russia 24 2016.png|הלוגו החמישי של ערוץ "רוסיה-24"<small>מ-15 ביוני 2016</small>
</gallery>

==קישורים חיצוניים==

* 

* [http://live.russia.tv/index/index/channel_id/3 "רוסיה-24"], שידור חי

==הערות שוליים==

קטגוריה:ערוצי טלוויזיה רוסיים
קטגוריה:VGTRK
גליזה 1132b

גליזה 1132b (נקרא גם GJ 1132 b) הוא כוכב לכת חוץ-שמשי המקיף ננס אדום (גליזה 1132) ומרוחק 39 שנות אור (12 פארסק) מכדור הארץ בקבוצת הכוכבים מפרש. כוכב הלכת התגלה בשיטת ליקוי (טרנזיט) במצפה הכוכבים פרד לורנס וויפל בשנת 2015.

בעת הגילוי הצביעו החוקרים על כך שבלתי-ניתן לקיים חיים בכוכב הלכת, אולם הוא קר מספיק על מנת שתהיה לו אטמוספירה משמעותית. גליזה 1132b גם קרוב יחסית לכדור הארץ כדי שיהיה ניתן לחקור אותו ובכך הוא נחשב כמשמעותי עבור המחקר בחיפוש חיים מחוץ למערכת השמש, כמו כן מתוקף היותו מקיף ננס אדום יש אפשרות לחקור יותר טוב בשיטת הליקוי.

גליזה 1132b מוערך ככוכב לכת חם במיוחד מאחר שהקרינה מכוכב האם מגיעה לפי 19 מאשר לכדור הארץ, כך שטמפרטורת פני השטח שלו מגיעה ל-370 מעלות צלזיוס. במחקר שפורסם באפריל 2017 אושר לראשונה קיומה של אטמוספירה לכוכב לכת דמוי ארץ .

==קישורים חיצוניים==

* [http://exoplanetarchive.ipac.caltech.edu/cgi-bin/DisplayOverview/nph-DisplayOverview?objname=GJ+1132+b&type=CONFIRMED_PLANET דף נתונים] על גליזה 1132b, באתר NASA Exoplanet Archive (נצפה ב-7 באפריל 2017).
* 

==הערות שוליים==

קטגוריה:קבוצת הכוכבים מפרש
קטגוריה:כוכבי לכת חוץ-שמשיים
קטגוריה:אסטרוביולוגיה
1080-1089 לפנה"ס

שימו לב: ערך זה מכיל אירועים מן השנים 1089 - 1080 לפני הספירה

1080-1089 לפנה"ס - תחילת עידן הברזל. רבים מהכוחות הגדולים של תקופת הברונזה באן מערבי של הים התיכון קרסו או נחלשו. במשך זמן זה צצו תרבויות חדשות, דוגמת האשורים במסופוטמיה, הישראלים, והפיניקים בלבנט.

== אירועים ומגמות ==
* תקופת עידן הברזל.
* 1082 לפנה"ס - רעב קשה מאוד בבבל.
* 1088 לפנה"ס (בערך) - הריהור, הכהן הגדול של אמון יורש את הסמכויות של רעמסס ה-11 והופך לשליט בפועל של מצרים העליונה.
* 1081 לפנה"ס - הריהור מת.
* השלב המוקדם של המעבר מתקופת הממלכה החדשה לתקופת הביניים השלישית של מצרים.
* תקופת השופטים בארץ ישראל.

== אנשים משמעותיים ==
* תגלת-פלאסר הראשון, מלך אשור.
* מלנתוס, מלכה האגדי של אתונה.
* כודרוס, מלכה האגדי של אתונה.
* רעמסס ה-11, פרעה מצרים.
* הריהור, כהן אמון.
* עלי הכהן.

*
קטגוריה:המאה ה-11 לפנה"ס
טוביה סוקולסקי

טוביה סוקולסקי 1960
טוּבְיָה סוֹקוֹלְסְקִי (29 במרץ 1942 – 9 ביולי 2017) היה מרים משקולות ישראלי. אלוף ישראל תשע פעמים ברציפות במשקל עד 56 ק"ג (1959 - 1968), שיאן עולם לנוער (1962), אלוף שתי מכביות (השישית 1961 והשביעית 1965) ומאמן נבחרת ישראל בהרמת משקולות. חבר משלחת ישראל באולימפיאדת מינכן (1972) ומניצולי טבח הספורטאים באולימפיאדת מינכן.

== ביוגרפיה ==
סוקולסקי נולד בגטו לבוב, פולין בשנת 1942. משפחתו נספתה בשואה והוא שרד. בשנת 1958 בהיותו בן 16 זכה באליפות פולין בהרמת משקולות לנוער במשקל של עד 56 ק"ג. הוא עלה לישראל בשנת 1959 והחל לשרת בצה"ל והתאמן בקבוצת הפועל קריית חיים.

בתחרויות הרמת משקולות של המכביה השישית שנערכו באולם הקאמרי בתל אביב בספטמבר 1961 זכה סוקולסקי במדליית זהב במשקל תרנגול (עד 56 ק"ג) בתוצאה של 242 ק"ג (לחיצה - 77.5, הנפה - 70, דחיקה - 50), לפני מיכאל ג'קסון מדרום אפריקה (215 ק"ג: 60, 70, 85) ואלכסנדרו דה בנדיטי מאיטליה (207.5 ק"ג: 62.5, 65, 80).
טוביה במדי נבחרת פולין 1958
בתחרות שנערכה ב-1 במאי 1962 קבע סוקולסקי במשקל תרנגול בלחיצה שיא עולם חדש עד גיל 20 בתוצאה של 88 ק"ג וכן השווה את שיא העולם בקרב 3 בתוצאה של 257.5 ק"ג. חצי שנה לאחר מכן, באוקטובר אותה שנה הוא שיפר את השיא הישראלי בלחיצה במשקל תרנגול בתוצאה של 92.5 ק"ג, תוצאה שהייתה מקנה לו מקום חמישי באליפות העולם ומקום שלישי באליפות אירופה. נוסף לכך, הוא שיפר את השיא הישראלי בקרב 3 בתוצאה של 272.5 ק"ג, שיפור לשיאו של אדוארד מרון (270 ק"ג).

בתחרויות הרמת משקולות של המכביה השביעית שנערכו באוגוסט 1965 זכה סוקולסקי במדליית זהב במשקל תרנגול בתוצאה של 272.5 ק"ג, לפני זאב פרידמן מישראל (257.5 ק"ג) וסוטונברג מארגנטינה (242.5 ק"ג). חודשיים לאחר מכן, באליפות העולם בהרמת משקולות שנערכה בטהראן, איראן באוקטובר הוא זכה במקום שביעי במשקל תרנגול בשיא ישראלי חדש של 277.5 ק"ג.

בשנת 1971 מונה סוקולסקי למאמן נבחרת ישראל בהרמת משקולות.

סוקולסקי כמאמן נבחרת ישראל בהרמת משקולות היה חבר במשלחת הישראלית לאולימפיאדת מינכן (1972). הוא התגורר בכפר האולימפי בדירה מס' 1 של המאמנים והשופטים. ב-5 בספטמבר בשעה 4:30 בערך הוא התעורר מצעקותיו של שופט ההיאבקות יוסף גוטפרוינד, שניסה בכל כוחותיו להחזיק את הדלת סגורה ללא הצלחה וצעק לחבריו "צאו החוצה". סוקולסקי הגיב במהירות, שבר את החלון וקפץ החוצה, וכך הצליח להינצל. ששת הדיירים הנוספים בדירה מס' 1, לא הספיקו להימלט, והוכנעו על ידי המחבלים: מאמן ההיאבקות משה ויינברג, גוטפרוינד, מאמן האתלטיקה עמיצור שפירא, מאמן הקליעה קהת שור, מאמן הסייף אנדרי שפיצר, ושופט הרמת המשקולות יעקב שפרינגר.

==קישורים חיצוניים==

* 
* 
* [https://web.archive.org/web/20170408091213/http://yoashtvblog.co.il/2016/תזכורת-מרה-8-כרוניקה-של-רצח-שאיננו-ידוע/ פוסט מס' 635: תזכורת מרה (8): כרוניקה של רצח שאיננו ידוע מראש. אולימפיאדת הדמים של מינכן 1972.], באתר יואש אלרואי tvblog
* [https://www.youtube.com/watch?v=d34v_WmBcTs טוביה סוקולסקי: האולימפיים הישראליים], באתר YouTube

==הערות שוליים==

קטגוריה:מרימי משקולות ישראלים
קטגוריה:אלופי המכביה: מרימי משקולות
קטגוריה:מאמני ספורט ישראלים
קטגוריה:ישראלים ילידי פולין
קטגוריה:גטו לבוב
קטגוריה:ניצולי השואה
קטגוריה:ישראלים שנולדו ב-1942
קטגוריה:ישראלים שנפטרו ב-2017
אאודי שפורטפארק

אאודי שפורטפארק הוא אצטדיון כדורגל הממוקם בדרום-מזרח העיר אינגולשטאדט שבגרמניה ומשמש את קבוצת אינגולשטאדט 04 בתור אצטדיונה הביתי. האצטדיון, שנחנך בשנת 2010, מסוגל לקלוט 15,800 צופים למשחק, מתוכם 9,800 במוקמות ישיבה והיתר במקומות עמידה. במשחקים בינלאומיים, שבהם יציעי עמידה אינם אפשריים, עומד מספר מקומות הישיבה באצטדיון על 12,000. האצטדיון נחנך בשנת 2010 ונמצא בבעלות של חברת אאודי ניהול נדל"ן, חברת בת של יצרנית המכוניות, אאודי.

לאחר העפלתה של אינגולשטאדט 04 לבונדסליגה השנייה בשנת 2008 קיבלה הקבוצה אישור זמני לשחק באצטדיונה דאז, אצטדיון ESV, שלא עמד בסטנדרטים של הליגה. בעקבות כך הוחלט במועדון לבנות אצטדיון חדש. בתחילת 2009 התקבל האישור לבניית האצטדיון, והעבודות להקמתו החלו בחודש מאי באותה השנה. האצטדיון נחנך בטורניר קדם עונת 2010/2011 בהשתתפות הקבוצות אינגולשטאדט 04, וולפסבורג ואאוגסבורג.

== קישורים חיצוניים ==

* 
* [http://germanfootballgrounds.com/clubs/ingolstadt/ מידע נוסף] באתר German Football Grounds

== הערות שוליים ==

קטגוריה:אינגולשטאדט 04
קטגוריה:אצטדיוני כדורגל בגרמניה
קטגוריה:בוואריה: מבנים
פין ברטלס

פין ברטלס (בגרמנית: Fin Bartels, נולד ב-7 בפברואר 1987) הוא כדורגלן עבר גרמני ששיחק בעמדות הקשר ההתקפי והחלוץ.

==קריירת מועדונים==
ברטלס, יליד קיל שבגרמניה המערבית, הצטרף להולשטיין קיל בשנת 2002, כאשר היה בן 15. בשנת 2005 החל לשחק הן בקבוצה הבוגרת של המועדון והן בקבוצת המילואים. בקיץ 2007 חתם ברטלס בהנזה רוסטוק, שעלתה לבונדסליגה באותו קיץ. את שער הבונדסליגה הראשון שלו הבקיע בבעיטת מספרת מול ארמיניה בילפלד במרץ 2008. באותה עונה, הבקיע ברטלס ארבעה שערים, אך נשר עם הקבוצה אל הבונדסליגה השנייה. ברטלס נשאר בהנזה רוסטוק גם בעונת 2008/09, בה הבקיע שישה שערי ליגה, ובעונת 2009/10, בה הבקיע ארבעה שערים, ונשר עם הקבוצה ליגה נוספת, לאחר הפסד במבחני הישרדות מול אינגולשטאדט 04. לאחר ירידת הליגה עם רוסטוק, עזב ברטלס את המועדון בקיץ 2010, וחתם בפ.צ. סנט פאולי, שעלתה באותו קיץ לבונדסליגה. בעונת 2010/11, ערך ברטלס את הופעת הבכורה שלו בסנט פאולי במחזור השישי מול בורוסיה דורטמונד. באותה עונה הבקיע ברטלס שני שערים, ונשר עם סנט פאולי לבונדסליגה השנייה. ברטלס נשאר בסנט פאולי שלוש עונות נוספות, כאשר בעונת 2011/12 הבקיע שישה שערים והחמיץ עם קבוצתו את המקום במבחני העלייה לבונדסליגה בגלל הפרש שערים נחות משל המקום השלישי, בו הייתה פורטונה דיסלדורף. בשתי העונות הבאות, הבקיע ברטלס שבעה שערים בכל עונה, אך סנט פאולי סיימה במרכז הטבלה.

בקיץ 2014 חתם ברטלס בורדר ברמן מהבונדסליגה על חוזה לשלוש שנים. בעונת הבכורה שלו בקבוצה, 2014/15, הבקיע ברטלס ארבעה שערים, וסיים עם הקבוצה במקום העשירי, לאחר שבמשך מחצית עונה הקבוצה הייתה שקועה מתחת לקו האדום. בעונת 2015/16 הבקיע ברטלס שמונה שערים, כשהוא משתף פעולה בחוד ההתקפה עם קלאודיו פיסארו ועם זלטקו יונוזוביץ'. גם בעונה זו בילו ברטלס וברמן בעיקר במאבקי התחתית, וניצלו ממבחני הישרדות במחזור האחרון. בקיץ 2016 האריך ברטלס את חוזהו עד לקיץ 2019.

==קריירה בינלאומית==
לברטלס הופעה אחת במדי נבחרת גרמניה בכדורגל עד גיל 21, שנערכה בשנת 2008.

==קישורים חיצוניים==

קטגוריה:קשרי כדורגל גרמנים
קטגוריה:חלוצי כדורגל גרמנים
קטגוריה:כדורגלנים גרמנים
קטגוריה:כדורגלני הולשטיין קיל
קטגוריה:כדורגלני הנזה רוסטוק
קטגוריה:כדורגלני ורדר ברמן
קטגוריה:כדורגלני זנקט פאולי
קטגוריה:גרמנים שנולדו ב-1987
אריה גנץ

אריה גנץ הוא ספורטאי לשעבר בספורט נכים וחבר נבחרת ישראל בכדורסל כיסאות גלגלים.

נפגע בגיל צעיר משיתוק ילדים ובנעוריו החל להתאמן במרכז הספורט לנכים ברמת גן.

בשנות השישים החל להתחרות במשחקי סטוק מנדוויל והשתתף בתחרויות שחייה וכדורסל כיסאות גלגלים. היה חבר נבחרת ישראל בכדורסל אל המשחקים הפאראלימפיים תל אביב (1968) והמשחקים הפאראלימפיים היידלברג (1972) ואיתה זכה במדליות זהב וכסף. מאוחר יותר המשיך לשחק בנבחרת איל"ן והיה קלע מצטיין בליגה הלאומית לנכים ובמשחקי הנבחרת באליפות אירופה.

גנץ היה בעל מפעל פרטי לייצור בשר ומאוחר יותר השתלב בחברות גדולות בתחום, עבד 15 שנה כמנהל שיווק וייצור בחברת נטו ובשנת 2011 מונה למנהל המפעל של חברת מילועוף.

==קישורים חיצוניים==

* [https://www.paralympic.org/arieh-ganz פירוט השתתפותו בתחרויות המשחקים הפאראלימפיים] באתר הרשמי של IPC 

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:כדורסלנים במשחקים הפאראלימפיים היידלברג (1972)
קטגוריה:שחיינים נכים ישראלים
קטגוריה:שחקני כדורסל נכים ישראלים
קטגוריה:כדורסלנים פאראלימפיים ישראלים
קטגוריה:נפגעי פוליו ישראלים
קטגוריה:ספורטאי איל"ן
קטגוריה:ישראלים שנולדו במאה ה-20
SS-GB

SS-GB היא סדרת דרמה של ה-BBC משנת 2017, המבוססת על רומן בשם זה מאת לן דייטון (1987). העלילה מתרחשת בהיסטוריה חלופית של שנת 1941, לאחר שהממלכה המאוחדת נוצחה בקרב על בריטניה ונכבשה על ידי גרמניה הנאצית.

==עלילה==
הגיבור הראשי דאגלס ארצ'ר הוא קצין בילוש מצליח בסקוטלנד יארד, שנמנע מעיסוק בפשע פוליטי. לדעתו פעילות המחתרת הבריטית היא חסרת טעם. בכל זאת הוא אינו אוהב את הכיבוש הגרמני, ומקווה שיסתיים בקרוב. ארצ'ר עובד תחת פיקודו של פריץ קלרמן, קצין אס אס גרמני ולאחר מכן גם תחת פיקודו של ד"ר אוסקר הות', קצין אס אס בכיר המגיע במיוחד ללונדון. המשטר הנאצי מעריך אותו מאוד, בין היתר בגלל שליטתו הטובה בגרמנית.

חקירה שגרתית של רצח בלונדון מתבררת כרצח פוליטי על ידי המחתרת, כאשר בידי הנרצח היה מסמך מדעי חשוב, שנדרש לקראת הכנת פצצת אטום.

ארצ'ר רצה להתגייס למלחמה, אך לא גויס עקב מקצועו. אשתו נהרגה במלחמה מהפצצת מטוסי קרב גרמניים. בעלת הבית שלו מסייעת לו בגידול בנו היחיד, בעוד בעלה שגויס למלחמה - נמצא עדיין בשבי הגרמני. מזכירתו של ארצ'ר וחברתו סילביה מנינג חברה במחתרת, ונאלצת להסתתר מהגסטפו.

על רקע משטר דיכוי טוטליטרי שנכפה על תושבי בריטניה, ארצ'ר מתמודד מצד אחד מול המנהלים הנאצים שלו, ומצד שני מול בריטים שזועמים עליו שהוא משתף פעולה ואף מנסים לחסל אותו. ואז הוא נקרא לבצע משימה חשובה מאוד לטובת מולדתו.

===אירועי היסטוריה חלופית המוזכרים בסדרה===
אירופה כפי שתוארה בתוכנית.{{ש}} החלק הדרומי של בריטניה (שמורכב בעיקר מדרום [[אנגליה וויילס) נשלט על ידי גרמניה הנאצית ואילו החלק הצפוני (שמורכב בעיקר מסקוטלנד וצפון ומרכז אנגליה) הוא אזור לא כבוש שבו מתנהלת מלחמה]]
* ראש ממשלת בריטניה וינסטון צ'רצ'יל הוצא להורג לאחר הכיבוש הגרמני.
* המלך ג'ורג' השישי מאושפז בבית חולים תחת שמירה קפדנית של הצבא הגרמני, בעוד אשתו אליזבת ובנותיו אליזבת ומרגרט נמלטו לאוסטרליה.
* ממשלה גולה בריטית הוקמה בארצות הברית, אך האמריקאים אינם מכירה בממשלה זו, ובכלל אין כוונה בארצות הברית לצאת למלחמה נגד גרמניה הנאצית.
* גרמניה נמצאת בקשרים ידידותיים עם ברית המועצות, ושר החוץ שלה ויאצ'סלב מולוטוב מגיע ללונדון כדי לקבל בטקס חגיגי את עצמותיו של קרל מרקס לאחר שתוצאנה מהקבר, כדי להעבירן אל ברית המועצות.

== הפקה ==
הסדרה הופקה על ידי ה-BBC החל מאוקטובר 2015, והוקרנה לראשונה בערוץ BBC One בחמישה פרקים החל מ-19 בפברואר ועד 19 במרץ 2017.

==תפקידים ראשיים==
* סם ריילי - דאגלס ארצ'ר, קצין בילוש בסקוטלנד יארד
* קייט בוסוורת' - ברברה ברגה, עיתונאית אמריקאית
* ג'יימס קוסמו - הארי וודס, בלש בסקוטלנד יארד בדרגת סמל
* מייב דרמודי - סילביה מננינג, מזכירתו של ארצ'ר וחברתו, חברת המחתרת
* לארס אדינגר - ד"ר אוסקר הות', קצין בכיר באס אס
* ריינר בוק - פריץ קלרמן, קצין אס אס ומפקדו של ארצ'ר

==ראו גם==
*האיש במצודה הרמה

==קישורים חיצוניים==
* 

* [http://www.bbc.co.uk/programmes/b08ghxqb הסדרה SS-GB] באתר ה-BBC

==הערות שוליים==

קטגוריה:סדרות היסטוריה חלופית של תוצאות מלחמת העולם השנייה
קטגוריה:סדרות טלוויזיה בריטיות שעלו לשידור בשנות ה-2010
קטגוריה:היסטוריה חלופית בסדרות טלוויזיה
פיל P50

פיל P50 
פיל P50 (באנגלית: Peel P50) הוא דגם של מכונית מיקרו, בעל 3 גלגלים, (תלת אופן), המיועד לנוסע בודד, אשר יוצרה על ידי חברת "Peel Engineering Company" בין השנים 1962–1965, ובייצור מחודש משנת 2011 עד היום, כולל מודל חשמלי.

בין השנים 1962 - 1965 יוצרו 47 יחידות. מחיר היחידה בהשקה היה 199 לירות שטרלינג. 

מחיר הדגם בייצור המחודש בשנת 2011 הוא: 10,399 לירות שטרלינג, כולל מע"מ.

בשנת 2010 נכנס דגם ה"פיל P50" לספר השיאים של גינס כמכונית הקטנה ביותר שיוצרה בעולם אי פעם.

הכניסה לדגם היא באמצעות דלת בודדת.

מקום מושבה של חברת "Peel Engineering Company" נמצא באי מאן (Isle of Man) (בין אנגליה לצפון אירלנד), תחת שליטת בריטניה.

== תמונות ==
<gallery mode="packed" heights="130">
קובץ:'65 Peel P50 (MIAS '10).jpg| פיל P50 שנת 1965
קובץ:Peel P50 at Beaulieu-MJ.jpg| פיל P50
קובץ:Peel P50 at Manx Transport Museum, Peel, Isle of Man (7965568732).jpg| פיל P50
קובץ:Peel P 50 1963 C.JPG| פיל P50 שנת 1963
קובץ:Trident and P50.jpg |"פיל P50" (מימין) "פיל Trident" (משמאל)

</gallery>

==ראו גם==
* פיל Trident
* פיל ויקינג ספורט
* תלת אופן
* מכונית מיקרו

==לקריאה נוספת==
* [http://p50cars.com/ פיל P50] (באנגלית : P50 car)
* [https://www.gta5-mods.com/vehicles/peel-p50 פיל P50]
* [https://www.lanemotormuseum.org/collection/cars/item/peel-p50-1964 פיל P50 ] (מתוך : Peel P50- 1964 - Lane Motor Museum)

== קישורים חיצוניים ==

* [https://www.youtube.com/watch?v=dJfSS0ZXYdo פיל P50] (יו-טיוב, 8:58 דקות)

==הערות שוליים==

קטגוריה:דגמי מכוניות שהושקו ב-1962
קטגוריה:מכוניות תלת אופן
קטגוריה:מכוניות מיקרו
קטגוריה:שיאי עולם
קטגוריה:מכוניות בריטיות
P50
אפוס לאומי

אפוס לאומי הוא סוג של יצירה ספרותית (בדרך כלל מבטאת כחלק משירה אפית או פואמה), בעלת היקף לשוני נרחב, היכול להשתייך למדינת לאום, לקבוצה אתנית או דתית, אימפריה, ציוויליזציה וכדומה. אפוס לאומי מתייחס לרוב למקור האומה, מתולדותיה או אירוע מכריע שהביא להתגבשות הזהות הלאומית, כגון סמלים לאומיים, גיבורים, קרבות וכיוצא בזה. 

במדינות ותרבויות רבות ברחבי העולם, נהוג ליחס יצירה ספרותית אחת או יותר כמקור הספרותי או האירוע היסטורי מכונן שהשפיעה רבות על תרבות או אומה מסיומת. כך למשל בקרב דוברי עברית, התנ"ך נחשב ליצירה הספרותית והלשונית החשובה ביותר בתרבות הציונית והיהודית הן בשל תוכנו והן בשל צורת כתיבתו. כך גם בתרבות הערבית יחס זהה קיים לגבי הקוראן, אשר תופס ממד חשוב כיצירה לשונית הצחה ביותר בשפה הערבית. דוגמאות נוספות: באיטליה "הקומדיה האלוהית" של דנטה אליגיירי, בגאורגיה עוטה עור הנמר של שותא רוסתוולי וביוון המודרנית תופסים כבעבר עדיין מקומם של שתי השירות האפיות, האיליאדה והאודיסאה מאת הומרוס. שפתם של הטקסטים נחשבה עד שנות השבעים לשפה התקנית היחידה שניתן לכתוב ביוונית לצד השפה המדוברת (ראו: דיגלוסיה).

==רשימה של מבחר אפוסים לאומים==
* כבר נגשת (אתיופיה)
* שאהנאמה מאת פידרוסי (איראן)
* ראמאיאנה מאת ולמיקי (הודו)
* איליאדה ואודיסאה מאת הומרוס (יוון)
* איניאס מאת ורגיליוס (רומא העתיקה)
* עוטה עור הנמר מאת שותא רוסתוולי (גאורגיה)
* לנבל מאת מארי דה-פרנס (אנגליה)
* שירת ביוולוף (אנגליה)
* סיפורי קנטרברי מאת ג'פרי צ'וסר (אנגליה)
* הקומדיה האלוהית מאת דנטה איילגריי (איטליה)
* שירת אל-סיד (ספרד)
* שירת הניבלונגים (גרמניה)
* קאלוואלה מאת אליאס לנרוט (פינדלנד)
* שירת היוואתה מאת הנרי לונגפול (ארצות הברית)
* אדה פואטית ואדה פרוזאית מאת ברוניולפר סוויינסון (איסלנד)
* מיאוריצה מאת סילה אלכסנדרי ואלקו רוסו (רומניה)
* מסע המלחמה של איגור (רוסיה)

==קישורים חיצוניים==
*[http://web.nli.org.il/sites/NLI/Hebrew/collections/PersonalWebs/Tchernichovsky/stars/Pages/mythologies.aspx מיתולוגיה ואפוסים בשירתו של שאול טשרניחובסקי], הספרייה הלאומית
קטגוריה:סמלים לאומיים
* Paul Cohen, "In search of the Trojan Origins of French", in Fantasies of Troy, Classical Tales and the Social Imaginary in Medieval and Early Modern Europe, Alan Shepard, Stephen David Powell eds., published by the Centre for Reformation and Renaissance Studies, 2004, p. 65 sq., . "Like many of their counterparts across Europe, seventh-century scholars in France had invented a myth of the Trojan origins of Gaul" (p. 67)
* Epic(in French) Liliane Kesteloot, University of Dakar